b'\n_START_ARTICLE_\nSS-Untersturmf\xc3\xbchrer\n_START_PARAGRAPH_\nSS-Untersturmf\xc3\xbchrer (dobesedno SS-Podjuri\xc5\xa1ni vodja; hierarhi\xc4\x8dno prevedeno podporo\xc4\x8dnik; okraj\xc5\xa1ava Ustuf.) je bil najni\xc5\xbeji \xc4\x8dastni\xc5\xa1ki \xc4\x8din v paravoja\xc5\xa1ki organizaciji Schutzstaffel (v obdobju 1939-45) in z njo povezanimi slu\xc5\xbebami oz. organizacijami (Gestapo, Sicherheitsdienst (SD), Allgemeine-SS (A-SS), Waffen-SS (W-SS),...)._NEWLINE_Do 15. oktobra 1934 je bil \xc4\x8din poimenovan SS-Sturmf\xc3\xbchrer, nato pa so ga preimenovali. Ustrezal je \xc4\x8dinu poro\xc4\x8dnika (Leutnant) v Wehrmachtu. Nadrejen je \xc4\x8dinu SS-Hauptscharf\xc3\xbchrerja (A-SS) oz. SS-Sturmscharf\xc3\xbchrerja (W-SS) ter podrejen \xc4\x8dinu SS-Obersturmf\xc3\xbchrerja.\n_START_SECTION_\nAllgemeine-SS\n_START_PARAGRAPH_\nZnotraj A-SS se je moral pripadniki izkazati s slu\xc5\xbeenjem znotraj organizacije, pri \xc4\x8demer mora imeti najmanj \xc4\x8din SS-Hauptscharf\xc3\xbchrer; nadrejeni so mu morali napisati dobra priporo\xc4\x8dila oz. osebna poro\xc4\x8dila. Kandidat je nato moral lastnoro\xc4\x8dno napisati \xc5\xbeivljenjepis, v katerem je opisal dotedanjo \xc5\xbeivljenje ter razloge, zakaj ho\xc4\x8de postati \xc4\x8dastnik. Vse pro\xc5\xa1nje so bile nato pregledane s strani SS-Personalhauptamta (SS-Personalne pisarne), pri \xc4\x8demer so preverili vse karakteristike kandidata (izobrazba, rasno poreklo, psihofizi\xc4\x8dne sposobnosti, politi\xc4\x8dno prepri\xc4\x8danje,...). \xc4\x8ce jih je izbirna komisija sprejela, je \xc5\xa1la pro\xc5\xa1nja naprej do SS-Reichsf\xc3\xbchrerja, ki je nato odobril (oz. zavrnil). povi\xc5\xa1anje. Heinrich Himmler je tako med letoma 1934 in 1938 osebno pregledal vse pro\xc5\xa1nje.\n_START_SECTION_\nWaffen-SS\n_START_PARAGRAPH_\nKer je W-SS veljala za elito nem\xc5\xa1kih oboro\xc5\xbeenih sil, je bil vstop v \xc4\x8dastni\xc5\xa1ki zbor W-SS zelo te\xc5\xbeaven. Vsi novi rekruti so se morali udele\xc5\xbeiti \xc5\xa1olanja na voja\xc5\xa1kih akademija W-SS, t. i. SS-Junkerschulen (SS-junkerska \xc5\xa1ola). Za vstop v akademijo pa je bilo tudi tu potrebno prestati kvalifikacijski postopek. Po uspe\xc5\xa1nem \xc5\xa1olanju je rekrut prejel \xc4\x8din \xc4\x8dastni\xc5\xa1kega kandidata, nakar pa je moral opraviti \xc5\xa1e prakti\xc4\x8dno dobo v enotah W-SS; v primeru \xc4\x8de je vse opravil zadovoljivo, je bil s posebno ceremonijo sprejet v \xc4\x8dastni\xc5\xa1ki korpus._NEWLINE_Z vedno ve\xc4\x8djimi potrebami po novih vojakih so v W-SS pri\xc4\x8deli rekrutirati tudi tujce, pri \xc4\x8demer so sprejemali tudi \xc4\x8dastnike biv\xc5\xa1ih, pora\xc5\xbeenih oboro\xc5\xbeenih sil. V nekaterih primerih (ko so \xc4\x8dastniki prihajali iz germanskih de\xc5\xbeel oz. so slu\xc5\xbeili v germanskih oboro\xc5\xbeenih silah) so tako tujim \xc4\x8dastnikov priznali enakovreden \xc4\x8din v W-SS, v drugih primerih pa so jim odobrili par stopenj ni\xc5\xbeji \xc4\x8din. Isto\xc4\x8dasno pa se je pojavila tudi potreba po hitremu nadome\xc5\xa1\xc4\x8danju padlih oz. ranjenih \xc4\x8dastnikov, tako da so izku\xc5\xa1ene vi\xc5\xa1je pod\xc4\x8dastnike na mestu povi\xc5\xa1ali v \xc4\x8dastnika (t. i. boji\xc5\xa1\xc4\x8dno oz. vojno povi\xc5\xa1anje).'